Incendiu puternic în Maramureș. Ard 10 hectare de vegetație uscată și litieră de pădure VIDEO
Incendiu violent în Maramureș, vineri seara, 8 noiembrie, pe raza unității administrativ-teritoriale Târgu Lăpuș. Pompierii militari intervin pentru localizarea și lichidarea focului ce se manifestă pe o suprafață de aproximativ 10 hectare de vegetație uscată și litieră de pădure în zona Vârfului Șatra, la 1.040 metri altitudine, în Munții Țibleș, a informat purtătorul de cuvânt al ISU Maramureș, Adriana Șanta.